CELEX: C2007/020/01
Language: et
Date: 2007-01-27 00:00:00
Title: Kohtuasi C-455/06: Eelotsusetaotlus, mille esitas College van Beroep voor het bedrijfsleven (Madalmaad) 14. novembril 2006 — Heemskerk BV ja BV v/h Firma Schaap versus Productschap Vee en Vlees

27.1.2007   
            
            
               ET
            
            
               Euroopa Liidu Teataja
            
            
               C 20/2
            
         Eelotsusetaotlus, mille esitas College van Beroep voor het bedrijfsleven (Madalmaad) 14. novembril 2006 — Heemskerk BV ja BV v/h Firma Schaap versus Productschap Vee en Vlees
   (Kohtuasi C-455/06)
   (2007/C 20/02)
   Kohtumenetluse keel: hollandi
   Eelotsusetaotluse esitanud kohus
   College van Beroep voor het bedrijfsleven
   Põhikohtuasja pooled
   
      Hagejas: Heemskerk BV ja BV v/h Firma Schaap
   
      Kostja: Productschap Vee en Vlees
   Eelotsuse küsimused
   
               1a.
            
            
               Kas haldusorgan, kaldudes kõrvale määruse (EÜ) 615/98 (1) artikli 2 lõikes 2 sätestatud riikliku veterinaararsti tõendist, on pädev otsustama, et nimetatud tõendiga seotud loomade transport ei ole kooskõlas direktiivi 91/628/EMÜ (2) nõuetega?
            
         
               1b.
            
            
               Juhul kui küsimusele 1a tuleb vastata jaatavalt:
               Kas haldusorgani nimetatud pädevuse teostamine on ühenduse õiguse alusel allutatud teatavatele piirangutele ning kui jah, siis millistele?
            
         
               2.
            
            
               Juhul kui küsimusele 1 tuleb vastata jaatavalt:
               Kas eksporditoetuse saamise õiguse olemasolu hindamisel näiteks määruses (EÜ) 800/1999 (3) ettenähtud juhul peab liikmesriigi haldusorgan asjaomases liikmesriigis kehtivate normide või selle laeva lipuriigi, millega transporditakse elusloomi, s.t laevale loa andnud riigi seaduste alusel kindlaks tegema, kas elusloomade transpordil järgitakse loomade heaolu reguleerivaid ühenduse eeskirju?
            
         
               3.
            
            
               Kas ühenduse õigus kohustab ametivõime kontrollima omal algatusel väiteid, mis tulenevad määrusest (EÜ) 1254/1999 (4) ning määrusest (EÜ) 800/1999, s.t väiteid, mis väljuvad siseriigi kohtule allutatud õigusvaidluse piiridest?
            
         
               4.
            
            
               Kas määruse (EÜ) nr 1254/1999 artikli 33 lõikes sätestatud väljendit “täidetud tingimused, mis on kehtestatud ühenduse sätetega, mis käsitlevad loomade heaolu” tuleb mõista nii, et juhul kui tuvastatakse, et laev oli elusloomade transportimisel nii lastitud, et sellega ületati loomade heaolu reguleerivate eeskirjade kohaselt sellele laevale lubatavat lasti, on loomade heaolu reguleerivate ühenduse eeskirjade järgimata jätmisega tegemist vaid loomade selle hulga osas, mis ületab lubatavat lasti, või puudutab nende eeskirjade järgimata jätmine kõiki transporditavaid elusloomi?
            
         
               5.
            
            
               Kas ühenduse õiguse tõhus rakendamine tähendab seda, et juhul, kui ametivõimud teostavad kontrolli ühenduse õigusnormide alusel, võidakse rikkuda Madalmaade haldusmenetlusõiguse nurgakiviks olevat põhimõtet, mille kohaselt ei tohi hagejat seada tema hagi esitamise tõttu halvemasse olukorda kui siis, kui ta ei oleks hagi esitanud?
            
         
      (1)  Komisjoni 18. märtsi 1998. aasta määrus (EÜ) nr 615/98, millega kehtestatakse eksporditoetuste korra üksikasjalikud rakenduseeskirjad seoses elusveiste heaoluga vedamise ajal (EÜT L 82, lk 19).
   
      (2)  Nõukogu 19. novembri 1991. aasta direktiiv 91/628/EMÜ, mis käsitleb loomade kaitset vedamise ajal ja millega muudetakse direktiive 90/425/EMÜ ja 91/496/EMÜ (EÜT L 340, lk 17; ELT eriväljaanne 03/12, lk 133).
   
      (3)  Komisjoni 15. aprilli 1999. aasta määrus (EÜ) nr 800/1999, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad (EÜT L 102, lk 11; ELT eriväljaanne 03/25, lk 129).
   
      (4)  Nõukogu 17. mai 1999. aasta määrus (EÜ) nr 1254/1999 veise- ja vasikalihaturu ühise korralduse kohta (EÜT L 160, lk 21; ELT eriväljaanne 03/25, lk 339).